KOMISIJOS SPRENDIMAS
2008 m. liepos 17 d.
dėl papildomų žvejybos dienų suteikimo už žvejybos veiklos nutraukimą visam laikui Nyderlandams Skagerako sąsiauryje, toje TJTT IIIa zonos dalyje, kuri nepriklauso Skagerako ir Kategato sąsiauriams, TJTT IV zonoje ir TJTT IIa zonos EB vandenyse
(pranešta dokumentu Nr. C(2008) 3586)
(Tekstas autentiškas tik olandų kalba)
(2008/601/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2008 m. sausio 16 d. Tarybos reglamentą (EB) Nr. 40/2008, nustatantį 2008 metams Bendrijos vandenyse ir Bendrijos laivams vandenyse, kuriuose reikalaujama nustatyti žvejybos apribojimus, taikomas tam tikrų žuvų išteklių ir žuvų išteklių grupių žvejybos galimybes ir susijusias sąlygas (1), ypač į jo IIA priedo 10 punktą,
kadangi:
(1)
Reglamento (EB) Nr. 40/2008 IIA priedo 8 punkte nustatytas didžiausias dienų, kuriomis 10 m bendrojo ilgio arba ilgesni Bendrijos laivai, turintys plačiažiočių tralų, kurių tinklinio audeklo akies dydis yra 80 mm arba didesnis, nuo 2008 m. vasario 1 d. iki 2009 m. sausio 31 d. gali būti IIA priedo 2.1 punkte nurodytuose Skagerako sąsiauryje, toje TJTT IIIa zonos dalyje, kuri nepriklauso Skagerako ir Kategato sąsiauriams, TJTT IV zonoje ir TJTT IIa zonos EB vandenyse, skaičius.
(2)
Pagal IIA priedo 10 punktą Komisija, atsižvelgdama į nuo 2002 m. sausio 1 d. visam laikui nutrauktą žvejybos veiklą, gali suteikti papildomų žvejybos dienų, kuriomis tokių plačiažiočių tralų turintis laivas gali būti geografiniame rajone.
(3)
2008 m. balandžio 4 d. Nyderlandai pateikė duomenų, įrodančių, kad 2002 m. sausio 1 d. visam laikui nutraukusių žvejybos veiklą Nyderlandų laivų, turinčių plačiažiočių tralų, kurių tinklinio audeklo akies dydis yra 80 mm arba didesnis, žvejybos pastangos sudarė 16 % tame geografiniame rajone 2001 m. žvejojusių Nyderlandų laivų, turėjusių tokių plačiažiočių tralų, žvejybos pastangų.
(4)
Atsižvelgiant į pateiktus duomenis, Reglamento (EB) Nr. 40/2008 8 straipsnio taikymo laikotarpiu, t. y. nuo 2008 m. vasario 1 d. iki 2009 m. sausio 31 d., Nyderlandams atitinkamame geografiniame rajone turėtų būti suteikta papildomų žvejybos dienų: 19 papildomų dienų jūroje laivams, turintiems plačiažiočių tralų, kurių tinklinio audeklo akies dydis yra 80 mm arba didesnis, bet mažesnis nei 90 mm, 23 papildomos dienos jūroje laivams, turintiems plačiažiočių tralų, kurių tinklinio audeklo akies dydis yra 90 mm arba didesnis, bet mažesnis nei 100 mm, ir 21 papildoma diena jūroje laivams, turintiems plačiažiočių tralų, kurių tinklinio audeklo akies dydis yra 100 mm arba didesnis.
(5)
Šiame sprendime numatytos priemonės atitinka Žuvininkystės ir akvakultūros vadybos komiteto nuomonę,
PRIĖMĖ ŠĮ SPRENDIMĄ:
1 straipsnis
Didžiausias dienų, kuriomis su Nyderlandų vėliava plaukiojantis žvejybos laivas, turintis plačiažiočių tralų, kurių tinklinio audeklo akies dydis yra 80 mm arba didesnis, bet mažesnis nei 90 mm, gali būti Skagerako sąsiauryje, toje TJTT IIIa zonos dalyje, kuri nepriklauso Skagerako ir Kategato sąsiauriams, TJTT IV zonoje ir TJTT IIa zonos EB vandenyse, skaičius, kaip nustatyta Reglamento (EB) Nr. 40/2008 IIA priedo I lentelėje, padidinamas iki 138 dienų per metus.
2 straipsnis
Didžiausias dienų, kuriomis su Nyderlandų vėliava plaukiojantis žvejybos laivas, turintis plačiažiočių tralų, kurių tinklinio audeklo akies dydis yra 90 mm arba didesnis, bet mažesnis nei 100 mm, gali būti Skagerako sąsiauryje, toje TJTT IIIa zonos dalyje, kuri nepriklauso Skagerako ir Kategato sąsiauriams, TJTT IV zonoje ir TJTT IIa zonos EB vandenyse, skaičius, kaip nustatyta Reglamento (EB) Nr. 40/2008 IIA priedo I lentelėje, padidinamas iki 166 dienų per metus.
3 straipsnis
Didžiausias dienų, kuriomis su Nyderlandų vėliava plaukiojantis žvejybos laivas, turintis plačiažiočių tralų, kurių tinklinio audeklo akies dydis yra 100 mm arba didesnis, gali būti Skagerako sąsiauryje, toje TJTT IIIa zonos dalyje, kuri nepriklauso Skagerako ir Kategato sąsiauriams, TJTT IV zonoje ir TJTT IIa zonos EB vandenyse, skaičius, kaip nustatyta Reglamento (EB) Nr. 40/2008 IIA priedo I lentelėje, padidinamas iki 150 dienų per metus.
4 straipsnis
Šis sprendimas skirtas Nyderlandų Karalystei.
Priimta Briuselyje, 2008 m. liepos 17 d.